નવી દિલ્હીઃ સુપ્રીમ કોર્ટે સપ્ટેમ્બરમાં સિમ કાર્ડ રજિસ્ટ્રેશન માટેની આધારની અનિવાર્યતા ખત્મ કરવા અંગેનો ચૂકાદો આપ્યો હતો. બાદમાં સરકારે ટેલિકોમ કંપનીઓને હાલના ગ્રાહકો અને નવા ગ્રાહકોને કનેક્શન આપવા માટે આધાર ઈ-કેવાઈસી વેરિફિકેશન બંધ કરાવવા અંગેનો આદેશ આપ્યો હતો. આ અંતર્ગત ટેલિકોમ ડિપાર્ટમેન્ટ(ડીઓટી)એ ટેલિકોમ કંપનીઓ માટે નવી ગાઈડલાઈન બહાર પાડી છે. આ મુજબ હાલના ગ્રાહકોને નવું સીમ આપવા માટે કંપનીઓ આધાર ઈ-કેવાઈસીનો ઉપયોગ કરી શકશે નહિ.